Direktno umanjivanje šansi za palestinsku državu, 6/1/03 - 2003-01-06
Izrael je zabranio palestinskim zvaničnicima da budu prisustni na dva ključna susreta ovog mjeseca, nakon jučerašnjeg dvostrukog samoub
Izraelska vlada je saopćila da će spriječiti palestinske zvaničnike da prisustvuju konferenciji koja će se sljedeće nedjelje održati u Londonu, i na kojoj će se razgovarati o unutrašnjim reformama na palestinskim teritorijama. Izrael također neće dozvoliti Palestinskom centralnom vijeću da održi planirani susret ove nedjelje u Ramalli kako bi se razmotrio novi palestinski ustav. Također se izvještava da će Izrael zatvoriti tri palestinska univerziteta za koje se navodi da se koriste za podsticanje nasilja. Do ovakvog razvoja događaja dolazi neposredno nakon napada palestinskih napadača samoubica u Tel Avivu u kojima su poginule najmanje 22, a ranjeno 100 osoba. Militantna grupa brigada mučenika al-Aqse, koja je pozvezana s pokretom Fatah palestinskog lidera Yasera Arafata je preuzela odgovornost za napad i dva muškarca iz Nablusa identificirala kao bombaše samoubice. U medjuvremenu je predsjednik Bush je najoštrijim mogućim riječima osudio najnoviji samoubilački napad u Tel Avivu .Glasnogovornica Bijele Kuće Claire Buchan je izjavila da je predsjednik Bush žestoko osudio napad, dodavši da napadači očigledno žele onemogućiti svaki napredak mirovnog procesa, ali je isto tako naglasila da predsjednik neće biti time obeshrabren. Gospodja Buchan je rekla da nevini civili imaju pravo živjeti u miru. Glasnogovornica Bijele kuće je kazala da je predsjednik Bush saznao za napad na putu za Washington, vraćajući sa svoga ranča u Texasu, kada mu je vijest saopćila savjetnica za nacionalnu sigurnost Condoleezza Rice. Izraelski premijer Ariel Sharon je posjetio preživjele u bolnici u Tel Avivu. Prema njegovim riječima , upsrkos terorističkim napadima na Izrael, Izraleci će biti pobjednici. Rusija, Kina i Evropska unija su takodjer oštro osudile jučerašnji samoubilački napad u Tel Avivu. Ministarstvo vanjskih poslova Rusije je u saopćenju izrazilo najdublju sućut obiteljima žrtava, i dodalo kako i Rusija ponekad pati od barbarskih zločina poput tog. .. I Kina je osudila napad, ali ujedno pozvala Izrael da pokaže uzdržanost kako bi se izbjegla eskalacija napetosti. Evropska Unija je osudila , kako je to nazvala, ”užasni i zli“ samoubilački napad , a predstavnik za vanjske odnose Unije, Chris Patten, je dodao kako je samoubilački napad od strane Palestinaca unazadio još jednom i šansu za palestinsku državnost, i demokraciju.